ᱡᱷᱟᱵᱩᱣᱟ ᱦᱚᱱᱚᱛ

ᱡᱷᱟᱵᱩᱣᱟ ᱦᱚᱱᱚᱛ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱡᱷᱟᱵᱩᱣᱟ ᱥᱚᱦᱚᱨ ᱫᱚ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾

ᱚᱛᱱᱚᱜ
ᱡᱷᱟᱵᱩᱣᱟ ᱦᱚᱱᱚᱛ ᱢᱚᱫᱷᱭᱚ ᱯᱨᱮᱫᱮᱥ ᱨᱮᱱᱟᱜ ᱯᱟᱪᱮ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱜᱩᱡᱽᱨᱟᱴ ᱨᱮᱱᱟᱜ ᱯᱟᱸᱪᱢᱚᱦᱚᱞ ᱟᱨ ᱵᱚᱰᱳᱫᱚᱨᱟ ᱦᱚᱱᱚᱛ, ᱨᱟᱡᱚᱥᱛᱷᱟᱱ ᱨᱮᱱᱟᱜ ᱵᱟᱸᱥᱣᱟᱲᱟ ᱦᱚᱱᱚᱛ ᱟᱨ ᱢᱚᱫᱷᱭᱚ ᱯᱨᱮᱫᱮᱥ ᱨᱮᱱᱟᱜ ᱟᱞᱤᱨᱟᱡᱽᱯᱩᱨ, ᱫᱷᱟᱨ ᱟᱨ ᱨᱚᱛᱞᱚᱢ ᱦᱚᱱᱚᱛ ᱞᱮᱠᱟᱛᱮ ᱮᱥᱮᱫ ᱟᱠᱟᱱᱟ ᱾

ᱱᱚᱣᱟ ᱨᱮᱱᱟᱜ ᱚᱥᱟᱨ ᱵᱤᱥᱟᱨ ᱓,᱗᱘᱒ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱴᱚᱴᱷᱟ ᱵᱩᱨᱩ ᱟᱨ ᱠᱟᱱᱴᱤᱱᱭᱩᱟᱥ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮ ᱫᱟᱦ ᱘᱐᱐ ᱢᱤᱞᱤᱢᱤᱴᱚᱨ ᱢᱮᱱᱟᱜᱼᱟ ᱾ ᱦᱚᱱᱚᱛ ᱫᱚ ᱢᱚᱬᱮ ᱛᱟᱦᱥᱤᱞ ᱟᱨ ᱛᱩᱨᱩᱭ ᱵᱚᱱᱚᱛ ᱨᱮ ᱦᱟᱴᱤᱧ ᱟᱠᱟᱱᱟ ᱾

ᱡᱷᱟᱵᱩᱣᱟ ᱦᱚᱱᱚᱛ ᱫᱚ ᱢᱟᱭ ᱒᱐᱐᱘ ᱨᱮ ᱵᱟᱨ ᱴᱷᱟᱶ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱟᱞᱤᱨᱟᱡᱽᱯᱩᱨ ᱟᱨ ᱡᱷᱟᱵᱩᱣᱟ ᱾ ᱟᱞᱤᱨᱟᱡᱽᱯᱩᱨ, ᱡᱚᱵᱟᱴ, ᱩᱫᱚᱭᱜᱚᱲ, ᱵᱷᱟᱵᱽᱨᱟ, ᱥᱚᱸᱰᱣᱟ ᱟᱨ ᱠᱟᱴᱴᱷᱤᱣᱟᱲᱟ ᱱᱚᱣᱟ ᱦᱚᱱᱚᱛ ᱟᱞᱤᱨᱟᱡᱽᱯᱩᱨ ᱨᱮᱱᱟᱜ ᱖ ᱵᱚᱱᱚᱛ ᱢᱮᱱᱟᱜᱼᱟ ᱾ ᱡᱷᱟᱵᱩᱣᱟ ᱦᱚᱱᱚᱛ ᱨᱮ ᱱᱤᱛᱚᱜ ᱦᱚᱵᱩᱣᱟ, ᱢᱮᱜᱷᱱᱚᱜᱚᱨ, ᱨᱟᱬᱟᱯᱩᱨ ᱨᱟᱢᱟ, ᱛᱷᱟᱸᱫᱽᱞᱟ ᱟᱨ ᱯᱮᱴᱞᱟᱣᱟᱫᱽ ᱵᱚᱱᱚᱛ ᱦᱤᱡᱩᱜᱼᱟ ᱾


ᱠᱟᱹᱣᱰᱤ ᱟᱹᱨᱤ
ᱥᱤᱧᱚᱛ ᱥᱚᱨᱠᱟᱨ ᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱒᱕᱐ ᱦᱚᱱᱚᱛ ᱥᱟᱶᱛᱮ ᱱᱚᱶᱟ ᱦᱚᱸ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ (most backward districts) ᱞᱮᱠᱟᱛᱮ ᱥᱮᱞᱮᱫ ᱟᱠᱟᱫᱼᱟᱭ ᱾ ᱱᱚᱶᱟ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱒᱔ ᱟᱱᱟᱜ ᱦᱚᱱᱚᱛ ᱞᱮᱠᱟᱛᱮ ᱯᱟᱹᱪᱷᱞᱟᱹ ᱮᱞᱟᱠᱟ ᱜᱨᱟᱱᱴ (Backward Regions Grant Fund) ᱯᱷᱚᱸᱰ ᱮ ᱧᱟᱢ ᱮᱫᱟ ᱾

ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱡᱷᱟᱵᱩᱣᱟ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱐᱒᱕,᱐᱔᱘ ᱢᱮᱱᱟᱜᱼᱟ, ᱥᱟᱭᱯᱨᱟᱥ ᱫᱤᱥᱚᱢ ᱥᱚᱢᱟᱱ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱢᱚᱸᱴᱟᱱᱟ ᱾ ᱱᱚᱣᱟ ᱱᱩᱭ ᱥᱤᱧᱚᱛ ᱨᱮ ᱔᱔᱐ ᱟᱱᱟᱜ ᱨᱮᱸᱠᱤᱝ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱧᱟᱢ ᱟᱠᱟᱫᱼᱟᱭ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱒᱘᱕ ᱛᱟᱦᱮᱸᱱᱟᱠᱚ ᱜᱟᱺᱴ ᱠᱤᱞᱚᱢᱤᱴᱚᱨ (᱗᱔᱐ ᱜᱟᱺᱴ ᱢᱟᱹᱭᱤᱞ) ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱓᱐.᱕᱘% ᱛᱟᱦᱮᱸ ᱠᱟᱱᱟ ᱾ ᱡᱷᱟᱵᱩᱣᱟ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱘᱙ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ, ᱟᱨ ᱔᱔.᱔᱕% ᱥᱮᱪᱮᱫ ᱫᱚᱨ ᱢᱮᱱᱟᱜᱼᱟ ᱾

᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱡᱷᱟᱵᱩᱣᱟ ᱦᱚᱱᱚᱛ (ᱟᱞᱤᱨᱟᱡᱽᱯᱩᱨ ᱵᱷᱮᱡᱟᱨ ᱤᱫᱤ ᱛᱮ ᱵᱤᱪᱟᱹᱨ) ᱨᱮᱱᱟᱜ ᱜᱩᱴ ᱦᱚᱲ ᱮᱞ ᱗᱘᱔,᱒᱘᱖ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱓᱙᱖,᱑᱔᱑ ᱠᱚᱲᱟ ᱟᱨ ᱓᱘᱘,᱑᱔᱕ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱙᱑ ᱥᱟᱭ ᱠᱚᱲᱟ ᱦᱚᱲ ᱮᱞ ᱫᱮᱦᱟᱛ ᱛᱟᱦᱮᱸ ᱠᱟᱱᱟ ᱾ ᱘᱕.᱖᱐ ᱥᱟᱭ ᱠᱚᱲᱟ ᱦᱚᱲ ᱮᱞ ᱟᱹᱫᱤᱵᱟᱹᱥᱤ ᱟᱨ ᱓ ᱥᱟᱭᱠᱚᱲᱟ ᱟᱱᱩᱥᱩᱪᱤᱛ ᱡᱟᱹᱛᱤ ᱠᱚ ᱛᱟᱦᱮᱸ ᱠᱟᱱᱟ ᱾  ᱟᱞᱤᱨᱟᱡᱽᱯᱩᱨ ᱨᱮᱱᱟᱜ ᱵᱷᱮᱜᱟᱨ ᱤᱫᱤ ᱛᱮ ᱢᱟᱲᱟᱝ, ᱡᱷᱟᱵᱩᱣᱟ ᱦᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱫᱚ ᱙᱙᱐ ᱛᱟᱦᱮᱸ ᱠᱟᱱᱟ ᱟᱨ ᱦᱚᱲ ᱮᱞ ᱰᱮᱱᱥᱤᱴᱤ ᱒᱐᱖ /ᱠᱤᱞᱚᱢᱤᱴᱚᱨ᱒ ᱛᱟᱦᱮᱸ ᱠᱟᱱᱟ ᱾

ᱡᱷᱟᱵᱩᱣᱟ ᱫᱚ ᱢᱩᱬ ᱞᱮᱠᱟᱛᱮ ᱟᱹᱫᱤᱵᱟᱹᱥᱤ ᱦᱚᱱᱚᱛ ᱠᱟᱱᱟ, ᱟᱨ ᱚᱥᱮᱪᱮᱫ ᱟᱨ ᱨᱮᱸᱜᱮᱡ ᱨᱮᱱᱟᱜ ᱪᱮᱛᱟᱱ ᱥᱮᱫ ᱞᱟᱦᱟᱜ ᱠᱟᱱᱟ ᱾ ᱟᱫᱷᱟ  ᱦᱚᱲ ᱮᱞ ᱨᱮᱸᱜᱮᱡ ᱜᱟᱨ ᱠᱷᱚᱱ ᱞᱟᱛᱟᱨ ᱢᱮᱱᱟᱜ ᱠᱚᱣᱟ ᱾ ᱵᱷᱤᱞ ᱟᱨ ᱵᱷᱤᱞᱟᱞᱟ ᱥᱚᱲ ᱫᱚ ᱦᱚᱱᱚᱛ ᱨᱮᱱᱟᱜ ᱵᱷᱤᱛᱤᱨ ᱨᱮ ᱛᱟᱦᱮᱸ ᱱᱟᱠᱚ ᱾

ᱯᱟᱹᱨᱥᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱘᱕.᱒᱖% ᱦᱚᱲ ᱫᱚ ᱵᱷᱤᱞᱤ, ᱑᱓.᱘᱗% ᱦᱤᱱᱫᱤ ᱟᱨ ᱐.᱔᱑% ᱜᱩᱡᱽᱨᱟᱛᱤ ᱫᱚ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱟᱹᱭᱟ ᱾2011 Census of India, Population By Mother Tongue

ᱨᱚᱨᱚᱲ ᱞᱟᱹᱜᱤᱫ ᱯᱟᱹᱨᱥᱤ ᱫᱚ ᱵᱟᱨᱮᱞᱤ ᱨᱟᱛᱷᱣᱤ, ᱵᱷᱤᱞ ᱯᱟᱹᱨᱥᱤ, ᱡᱟᱦᱟᱸ ᱨᱮ ᱖᱔,᱐᱐᱐ ᱟᱹᱲᱟᱹ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱫᱮᱣᱱᱟᱜᱽᱨᱤ ᱪᱤᱠᱤ ᱛᱮ ᱚᱞ ᱟᱠᱟᱱᱟ; ᱟᱨ ᱑᱑,᱕᱐,᱐᱐᱐ ᱟᱹᱲᱟᱹ ᱥᱟᱶᱛᱮ ᱵᱷᱤᱞᱟᱞᱤ ᱾

ᱥᱮᱪᱮᱫ
᱓᱖.᱙% ᱥᱮᱪᱮᱫ ᱫᱚᱨ ᱥᱟᱶᱛᱮ ᱡᱷᱟᱵᱩᱣᱟ ᱦᱚᱱᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱨᱮ ᱥᱮᱪᱮᱫ ᱫᱚᱨ ᱫᱚ ᱟᱹᱰᱤ ᱠᱟᱹᱡ ᱛᱟᱦᱮᱸ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ

ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱛᱷᱚᱠ:AWB